BG Официален вестник на Европейския съюз C 338/3

Следната информация се предоставя на вниманието на ABDOLLAHI Hamed (известен също като Mustafa Abdullahi), AL-NASSER Abdelkarim Hussein Mohamed, AL YACOUB Ibrahim Salih Mohammed, ARBABSIAR Manssor (известен също като Mansour Arbabsiar), IZZ-AL-DIN Hasan (известен също като GARBAYA, Ahmed, като SA-ID, като SALWWAN, Samir), MOHAMMED Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, като Yusuf Abu-al-Karkh), SHAKURI Ali Gholam, SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), Hizballah Military Wing (Военно крило на „Хизбула“) (известно също като Hezbollah Military Wing, като Hizbullah Military Wing, като Hizbollah Military Wing, като Hezballah Military Wing, като Hisbollah Military Wing, като Hizbu'llah Military Wing, като Hizb Allah Military Wing, включително Jihad Council (Съвет по джихад) (както и всички единици, които му докладват, в това число Организацията за външна сигурност), International Sikh Youth Federation — ISYF (Международна федерация на младите сикхи), Ejército De Liberación Nacional (Национална армия за освобождение), Popular Front for the Liberation of Palestine — PFLP (Народен фронт за освобождение на Палестина), Popular Front for the Liberation of Palestine — General Command (Народен фронт за освобождение на Палестина — Главно командване) (известен също като PFLP — Главно командване), Fuerzas armadas revolucionarias de Colombia — FARC (Революционни въоръжени сили на Колумбия), Sendero Luminoso — SL („Сияйна пътека“) включени в списъка, предвиден в член 2, параграф 3 от Регламент (ЕО) № 2580/2001 на Съвета относно специалните ограничителни мерки за борба с тероризма, насочени срещу определени лица и образувания

(вж. приложението към Регламент за изпълнение (ЕС) 2015/1325 на Съвета)

(2015/C 338/03)

На вниманието на лицата, групите и образуванията, включени в списъка към Регламент за изпълнение (ЕС) 2015/1325 на Съвета (1), се предоставя следната информация.

Регламент (ЕО) № 2580/2001 на Съвета от 27 декември 2001 г. (2) предвижда замразяване на всички средства, други финансови активи и икономически ресурси, принадлежащи на засегнатите лица, групи и образувания, и забранява прякото или непрякото предоставяне на средства, други финансови активи и икономически ресурси на тяхно разположение.

На Съвета беше предоставена нова информация, отнасяща се до включването в списъка на посочените по-горе лица, групи и образувания. След като разгледа новата информация, Съветът измени съответно изложението на мотивите.

Заинтересованите лица, групи и образувания могат да отправят искане, за да получат актуализираното изложение на мотивите на Съвета за запазването им в посочения по-горе списък, на следния адрес:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË Електронна поща: sanctions@consilium.europa.eu.

Това искане следва да бъде подадено до 19 октомври 2015 г.

Засегнатите лица, групи и образувания могат по всяко време да подадат искане до Съвета на посочения по-горе адрес, заедно с евентуални документи в подкрепа на искането, за преразглеждане на решението имената им да бъдат включени в списъка и да продължат да фигурират в него. Тези искания ще бъдат разглеждани при получаването им. Във връзка с това на засегнатите лица, групи и образувания се обръща внимание, че Съветът извършва периодичен преглед на списъка в съответствие с член 1, параграф 6 от Обща позиция 2001/931/ОВППС (3). За да могат исканията да бъдат разгледани по време на следващия преглед, те следва да бъдат подадени до 27 октомври 2015 г.

На засегнатите лица, групи и образувания се обръща внимание, че е възможно да подадат искане до компетентните органи на съответната(ите) държава(и) членка(и), изброени в приложението към регламента, за да получат разрешение да използват замразените средства за основни нужди или за специфични плащания в съответствие с член 5, параграф 2 от посочения регламент.

(1) ОВ L 206, 1.8.2015 г., стр. 12.

(2) ОВ L 344, 28.12.2001 г., стр. 70.

(3) ОВ L 344, 28.12.2001 г., стр. 93.